Congresul Internațional al Tinerilor Esperantiști
#000000
La komisiono de TEJO pri Edukado, Scienco kaj Kulturo organizas la Internacian Retan Interfakan Simpozion (IRIS) de la 2-a ĝis la 5-a de aprilo 2021. IRIS okazas kunlabore kun Retoso, la nova reta evento de TEJO. La simpozio enhavos videajn prelegojn kaj podiajn diskutojn interalie en la jenaj kampoj: matematiko, fiziko, informadiko, biologio, kemio, medicino, geosciencoj, inĝenierarto, psikologio, edukado, lingvistiko, antropologio, sociologio, historio kaj artoj. La bunta proponita fakaro celas instigi la partoprenantojn pripensi tion, kion ilia fako povas gajni per aldono de novaj interfakaj perspektivoj kaj demandaroj. La simpozio estas organizata de TEJO kun subteno de UEA.
#000002
Proponu vian prelegon. La unua paŝo por esti parto de IRIS estas sciigi la organizantojn kiel eble plej baldaŭ pri via intenco partopreni, aŭ pri la temo de via prelego per mallonga resumo (maksimume kvindek vortoj). Povas temi pri specifa aspekto de via fako, aŭ pri via propra esploro kadre de ĝi. Registru vian prelegon (de 5 ĝis 15 minutoj)*. Pro la reta karaktero de la evento, la prelegoj devos esti anticipe registritaj kiel videoj. Bonvolu prepari ankaŭ tekstan priskribon (maksimume 250 vortoj). Vi povos sendi vian kontribuon al ĝis la 23-a de marto 2021.Partoprenu la simpozion. IRIS okazos de la 2-a ĝis la 5-a de aprilo 2021. La podiaj diskutoj pritraktos aspektojn de la diversaj fakoj surbaze de la ricevitaj videaj kontribuoj, kiuj estos publikigitaj en jutubo antaŭ la simpozio. Fine la prelegantoj respondos la demandojn de la publiko.
#000003
* Registru la videon laŭeble en bona kvalito, en horizontala formato. Antentu ke via voĉo estu bone aŭdebla kaj ke estu sufiĉe da lumo en la ĉambro kie vi registras. Bonvolu esti proksime de la mikrofono, por ke la sonkvalito de via prelego estu alta.
#000004
Se via fako ne troviĝas inter la supre listigitaj, vi povas proponi ĝian aldonon al la organizantoj.
#000005
Por pliaj informoj, vizitu la oficialan retejon de la evento aŭ kontaktu nin ĉe .
#000006